*Projekts*

**Bērnu līdzdalības tiesību formālais nodrošinājums un īstenošana praksē bērnam būtiskajās dzīves jomās**

Iepazīšanās ar Eiropas Padomes izstrādāto Bērnu līdzdalības novērtēšanas rīku

2017.gada 10.aprīlī

Labklājības ministrija, Skolas iela 28, Apspriežu zāle (sētas māja)

**Darba kārtība**

9.30 **Atklāšana un ievadvārdi**

Labklājības ministrijas valsts sekretāra vietniece *Līga Āboliņa*,

Eiropas Padomes sekretariāta Bērnu tiesību nodaļas vadītājas Regīnas Jensdotiras (*Regína Jensdóttir*) video uzruna

Starptautiskās bērnu tiesību ekspertes:

Starptautiskā bērnu tiesību konsultante, interešu aizstāve un pasniedzēja no Apvienotās KaralistesDžerisona Lansdouna(*Gerison Lansdown*)

Neatkarīgā pētniece un bērnu tiesību eksperte no Nīderlandes

Mīke Šūrmane (*Mieke Schuurman*)

9.45  **Bērnu tiesības uz līdzdalību: ievads bērnu līdzdalības novērtēšanas procesā**

Apvienoto Nāciju Organizācijas Bērnu tiesību konvencijas 12.panta, kā arī ANO Bērnu tiesību komitejas 12.vispārējā komentāra nozīme bērnu tiesību uz līdzdalību nodrošināšanā

*Džerisona Lansdouna, Mīke Šūrmane*

Eiropas Padomes darbība bērnu līdzdalības jomā: politikas izvērtējums, rekomendācijas (2012)2 par bērnu un jauniešu līdzdalību u.c.

*Džerisona Lansdouna, Mīke Šūrmane*

Jautājumi un atbildes

10.15 **Bērnu līdzdalība Latvijā: pašreizējā situācija**

Sākotnējais ieskats normatīvajā ietvarā un bērnu viedokļos

Latvijas Bērnu labklājības tīkla pārstāve Daiga Eiduka

10.35Kafijas pauze

10.50 **Bērnu līdzdalības ietekme lēmumu pieņemšanā: pierādījumos balstītas situāciju izpētes**

* Situāciju izpētes Eiropā un pasaulē

*Džerisona Lansdouna, Mīke Šūrmane*

- Igaunijas pozitīvā pieredze: bērniem draudzīga pieeja; piemēri, kur tas darbojas

*Igaunijas Bērnu labklājības savienība, Kīra Gornisčeva (Kiira Gornischeff)*

11.20 **Interaktīvā sesija**

Diskusija par to, kā iesaistīt dažādas bērnu grupas lēmumu pieņemšanā; situāciju analīze

12.00 Pusdienu pārtraukums

12.45 **Eiropas Padomes Bērnu līdzdalības novērtēšanas rīks un tā piemērošanas process**

Sākotnējs ieskats

*Džerisona Lansdouna, Mīke Šūrmane*

Piemērošanas process un ieinteresēto pušu, arī bērnu un jauniešu, iesaiste tajā

*Džerisona Lansdouna, Mīke Šūrmane*

Bērnu līdzdalības novērtēšanas rīka ieviešana Igaunijā: izaicinājumi, pieredzē gūtās mācības un turpmākā rīcība

*Kīra Gornisčeva*

*Dokumenti, ar kuriem nepieciešams iepazīties līdz semināram*: *Bērnu līdzdalības novērtēšanas rīks un tā bērniem draudzīgā versija; Bērnu līdzdalības novērtēšanas rīka ieviešanas vadlīnijas.*

13.45 **Bērnu līdzdalības novērtēšanas rīkā iekļautie indikatori un konsultāciju process**

Šīs sesijas mērķis ir iepazīstināt semināra dalībniekus ar minētajiem indikatoriem un ielikt pamatus turpmāk veicamajam konsultāciju procesam (novērtējot minētos indikatorus). Semināra dalībnieki tiks sadalīti grupās, lai veicinātu iespēju apspriest katra semināra dalībnieka pārzinātajai darbības jomai un atbilstošajām kompetencēm būtiskos indikatorus. Semināra dalībniekiem arī tiks dota iespēja uzdot jautājumus par indikatoru izmantošanu un ieviešanu Latvijas kontekstā.

14.45 **Atgriezeniskā saite par darba grupu diskusiju rezultātiem, turpmākās veicamās darbības un secinājumi**

15.00 **Semināra noslēgums**

***Īsumā par Eiropas Padomes Bērnu līdzdalības novērtēšanas rīku***

Bērnu līdzdalības novērtējums Latvijā tika veikts arī līdz šim, gatavojot ziņojumu Apvienoto Nāciju Organizācijas Bērnu tiesību komitejai par ANO Bērnu tiesību konvencijas izpildi. Tomēr, ņemot vērā Apvienoto Nāciju Organizācijas Bērnu tiesību komitejas 2016.gada 29.janvāra noslēguma apsvērumos Latvijai sniegto ieteikumu izveidot valsts līmeņa bērnu līdzdalības tiesību nodrošināšanas novērtēšanas (monitorēšanas) sistēmu, Labklājības ministrija izlēma ieviest Latvijā Eiropas Padomes izstrādāto Bērnu līdzdalības novērtēšanas rīku.

Bērnu līdzdalības novērtēšanas rīka ieviešanai papildus Labklājības ministrijas budžeta līdzekļiem tika piesaistīts Eiropas Padomes finansiālais atbalsts.

Bērnu līdzdalības novērtēšanas rīks palīdzēs veikt bērnu līdzdalības novērtēšanu regulāri, iesaistot bērnus un jomas ekspertus (no valsts un pašvaldību institūcijām, nevalstiskajām organizācijām u.c.) un pēc vienotas metodikas, tādējādi nodrošinot iespēju analizēt bērnu līdzdalības dinamiku un dažādo politikas iniciatīvu ietekmi uz to.

Bērnu līdzdalības novērtēšanas rīks piedāvā veikt situācijas novērtējumu, balstoties uz 10 indikatoriem, kuru ietvaros tiek analizēts formālais ietvars (tiesiskais regulējums, politikas plānošanas dokumenti, neatkarīga bērnu tiesību aizstāvja esamība), gan praktiskas dabas jautājumi (bērnu tiesības piedalīties tiesas un ārpus tiesas procesos; bērniem draudzīgu sūdzību izskatīšanas procedūru esamība; bērnu tiesības uz līdzdalību kā tēma speciālistiem paredzētās izglītības programmās; bērnu informēšanas pasākumi; bērnu pārstāvība dažāda līmeņa sadarbības platformās; bērnu mērķa grupai paredzēta atgriezeniskā saite attiecībā uz vietējā līmeņa institūcijām un pakalpojumiem; atbalsts bērnu līdzdalībai dažādu starptautisku un reģionālu tiesību instrumentu monitorēšanā).

Lai vispusīgi novērtētu bērnu iesaistes situāciju un praksi Latvijā, tiks organizētas intervijas ar speciālistiem un fokusa grupas ar dažādu mērķa grupu bērniem. Galvenās jomas, uz kurām tiks likts uzsvars, vērtējot bērnu līdzdalību, ir izglītība (piemēram, skolās, pirmsskolas izglītības iestādes); veselības aprūpe (ārstniecības iestādēs) un tieslietu, iekšlietu un sociālās jomas, (piemēram, situācijās, kad bērns ir cietis no vardarbības (policija, bāriņtiesa, sociālais dienests u.c.); ģimenē; justīcijas procedūru ietvaros (policija, prokuratūra, tiesa, ieslodzījuma vietas, probācija), kā arī daudzās citās bērnam svarīgās jomās.